На основу члана 55. став 3 тачка 1. Закона о спорту („Службени гласник Републике Србије“, број10/2016) и члана 79. Статута Фудбалског савеза Града Крагујевца, Скупштина Фудбалског савеза Града Крагујевца на седници одржаној _______ године усвојила је

СТАТУТ

ФУДБАЛСКОГ САВЕЗА ГРАДА КРАГУЈЕВЦА
I ОСНОВНЕ ОДРЕДБЕ

Члан AUTONUM
Фудбалски савез града Крагујевца је добровољно, невладино и непрофитно удружењеу области фудбалског спорта на територији града Крагујевца.
Фудбалски савез града Крагујевца(у даљем тексту: Савез) је градски спортски савез, који своје активности обављау оквиру јединственог система фудбалског спортау складу са законом и другим прописима Републике Србије који уређују област спорта и спортским правилима надлежног међународног и националног фудбалског савеза.
НАЗИВ И СЕДИШТЕ САВЕЗА
Члан AUTONUM
Назив Савеза је: Фудбалски савез Града Крагујевца.
Скраћени назив Савеза је: ФС Града Крагујевца
Седиште Савеза је у Крагујевцу, улица Драгослава Срејовића 29.
Савез је основан 17.4.1932. године.
1. ПРАВНИ СТАТУС

Члан AUTONUM
Савез је правно лице са статусом удружења, са правима, обавезама и одговорностима утврђеним законом и овим Статутом. 

Савез за преузете обавезе одговара целокупном својом имовином у складу са законом. 
ПЕЧАТ И ЗАШТИТНИ ЗНАК

Члан AUTONUM
Савез има печат округлог облика пречника 30 мм, са текстом на српском језику исписан ћириличним писмом: ФУДБАЛСКИ САВЕЗ ГРАДА КРАГУЈЕВЦА и датум 17.04.1932. г. у средини.

Савез има штамбиљ на коме је уписан текст: ФУДБАЛСКИ САВЕЗ ГРАДА КРАГУЈЕВЦА Број ________ Дана ___________ КРАГУЈЕВАЦ (текст исписан ћириличним писмом).
Амблем ФСГКГ је неправилног троуглог облика, са окренутим врхом на доле, испупченим спољним странама и равном горњом ивицом, на чијој је средини фудбалска лопта. Унутрашња површина је плаве боје са оквиром бело-црне боје. На унутрашњој површини исписано је  ћириличним писмом ФС Града Крагујевца 1932 (који означава годину оснивања Савеза).

Застава ФСГКГ је плаве боје, са утиснутим амблемом у средини.

2. ЈАВНОСТ РАДА

Члан AUTONUM
Рад Савеза је јаван, у складу са законом и овим Статутом. 
Јавност рада Савеза обезбеђује се објављивањем одлука органа Савеза и благовременим и адекватним информисањем јавности и чланова Савеза о активностима Савеза.
Члан AUTONUM
За давање података о раду Савеза овлашћени су председник и генерални секретар Савеза или представник Савеза кога они овласте.

Представник Савеза који даје податке и информације у вези са радом Савеза одговоран је за њихову тачност.

ЗАСТУПАЊЕ И ПРЕДСТАВЉАЊЕ

Члан AUTONUM
Савез представљају председник, заменик председника и генерални секретар Савеза.

Извршни одбор Савеза бира заступника Савеза из редова чланова Извршног одбора.
3. ЗАБРАНА ДИСКРИМИНАЦИЈЕ
Члан AUTONUM
Забрањена је свака непосредна и посредна дискриминација лица у надлежности Савеза и чланова Савеза, с обзиром на неко лично својство, статус, опредељење или уверење, у складу са законом.

Одредбе општих аката Савеза и чланова Савеза којима се утврђује или ствара дискриминација лица у њиховој надлежности – не примењују се, а појединачна акта којима се врши дискриминација – ништава су.

У Савезу и код чланова Савеза није допуштено кршење слобода и права човека и грађанина.
ПОЛОЖАЈ У СИСТЕМУ ФУДБАЛСКОГ СПОРТА
Члан AUTONUM
Савез је део јединственог система фудбалског спорта у Републици Србији, који организује и њиме руководи Фудбалски савез Србије (у даљем тексту: ФСС) као надлежни национални грански спортски савез чијим се програмима остварују општи интереси у спорту и интереси развоја фудбалског спорта.

Савез испуњава услове за рад утврђене прописима ФСС о броју и својствима чланова Савеза, одговарајућим стручно-струковним организацијама судија и тренера, организацији такмичења за територију града, као и остале просторне, техничке и кадровске услове. 
Члан AUTONUM
Савез је, у складу са територијалном организацијом фудбалске организације, члан Фудбалског савеза региона Западне Србије (ФСРЗС).
Савези његови чланови су преко ФСРЗС чланови и ФСС.
Члан AUTONUM
Организација и рад Савеза уређује се овим Статутом  који је усклађен са статутима ФСС и ФСРЗС. Савез и сви његови чланови безусловно прихватају  и примењују права и обавезе која проистичу из општих и појединачних аката која доносе:
· Фудбалски савез Србије, његови органи и друге организације којима је поверио послове из своје надлежности;
· територијални фудбалски савези чији је Савез члан;
· међународни арбитражни суд;

· Арбитажни суд ФСС;
· државни органи Републике Србије.
Ови акти се примењују без обзира да ли су и на који начин су унети у општа акта Савеза или његових чланова.

У случају супротности  аката територијалних фудбалских савеза чији је Савез члан и ФСС, непосредно ће се примењивати акти ФСС. За тумачење и примену међународних аката искључиво је надлежан ФСС.
                                                          ЦИЉЕВИ САВЕЗА
Члан AUTONUM
Савез свој циљ остварује кроз следеће активности:
1. планирање, уређење и организовање фудбалских такмичења у граду Крагујевцу;

2. организује учешће фудбалске репрезентације града Крагујевцана такмичењима у земљи и иностранству у оквиру програма ФСС;
3. представљање и репрезентовање заједничких потреба и интереса својих чланова у регионалном фудбалском савезу;
4. представљање и репрезентовање потреба фудбалског спорта у органима јединице локалне самоуправе и  градском спортском савезу;
5. сарадњу са другим организацијама у области фудбалског спорта на тертиторији града Крагујевца;

6. стварања услова за постизање врхунских спортских резултата; 

7. стручно усавршавање својих чланова преко одговарајућих спортских стручњака;
8. организовање стручног оспособљавања и усавршавање стручних кадрова у фудбалу;

9. подстицање бављења фудбалским спортом, посебно деце и омладине;

10. подстицање рада својих чланова додељивањем награда и признања за изузетне спортске резултате и за допринос развоју и унапређењу фудбалског спорта;

11. усклађивање активности чланова Савеза, заштиту и поштовање њихових интереса и решавање њихобих спорова;

12. обезбеђивање безусловног поштовања и заштите статута, правилника, смерница и одлука ФСС и територијалних фудбалских савеза којих је Савез члан, као и правила игре и да обезбеђује да их поштују и њени чланови;

13. предлагање програма чланова Савеза за финансирање из јавних и нејавних извора прихода;

14. усвајање и примену мера у борби против недозвољеног и штетног понашања у фудбалском спорту, посебно дискриминације, насиља, недоличног понашања и допинга;

15. издавање сопствених публикација и подршку излажења других публикација од значаја за развој фудбала у граду Крагујевцу или регији којој Савез припада;
16. друге активности и мере које доприносе реализацији циљеваСавеза.

Савезу остваривању својих циљева и задатака, у оквиру смерница ФСС и ФСРЗС,  самостално уређује своју унутрашњу организацију и рад, доноси и реализује програме развоја фудбалског спорта на својој територији. 
Остваривање циљева Савеза ближе се регулише одговарајућим плановима и програмима које доносе надлежни органи Савеза ускладу са овим Статутом.
II ЧЛАНОВИ САВЕЗА И ЊИХОВА ПРАВА, ОБАВЕЗЕ И ОДГОВОРНОСТИ

Члан AUTONUM
Чланови Савеза имају права и обавезе утврђене овим Статутом, законом и националним и међународним спортским правилима и прописима.

Учлањењем у Савез чланови прихватају права, обавезе  и одговорности уређене овим Статутом и статутима савеза чији је Савез члан.
Спортисти, спортски стручњаци, стручњаци у спорту и друга физичка и правна лица су чланови Савеза преко својих клубова, стручно – струковних организација,  и других спортских удружења удружених у Савез .

Савез води књигу чланова у коју се уписују подаци о праву управљања и сви подаци битни за чланство.
Члан AUTONUM
Савез, као основни територијални савез фудбалског спорта, који је надлежан за пријем чланова у јединствени систем фудбалског спорта и који има доминантан положај у фудбалском спорту на територији града Крагујевца дужан је  да прими у чланство фудбалске клубове и спортска фудбалска удружења са територије града Крагујевца који испуњавају услове одређене Статутом Савеза за пријем у чланство.

1. КАТЕГОРИЈЕ ЧЛАНОВА
Члан AUTONUM
Савез има редовне и почасне чланове.

Редовни чланови савеза су фудбалски клубови и стручно-струковне организације који испуњавају услове за редовно чланство, независно од облика организовања (удружења, привредна друштва).
Почасни чланови су правна и физичка лица која Скупштина Савеза бира на основу доприноса развоју фудбалског спорта.
ФУДБАЛСКИ КЛУБОВИ
Члан AUTONUM
Фудбалски клуб је  правно лице које учествује у фудбалском такмичењу у оквиру Савеза. 

Сваки Клуб са територије града Крагујевца мора бити регистрован члан Савеза и има право да учествује у такмичењима у организацији Савеза уколико испуњава услове за такмичење.

Организација и функционисање Клуба регулисани су његовим статутом, правилницима и одлукама, који морају бити у складу са законодавством Србије и статутима, правилницима, одредбама и одлукама које доноси Савез, ФСРЗС и ФСС.
2. УСЛОВИ  ЗА ЧЛАНСТВО
Члан AUTONUM
Фудбалски клуб је основна фудбалска организација(аматерски и професионални) који се бави фудбалским спортом ради остваривања такмичарских и других спортских интереса. 

Фудбалским клубом у смислу одредаба овог Статута сматра се клуб чија се сениорска селекција или најмање две селекције млађих категорија,од којих једна мора бити омладинска,такмичи у редовном такмичењу.

Селакцијама млађих категорија у смислу става 2.овог члана сматрају се:омладинци,кадети и пионири.

Уколико клуб не испуњава услове из предходног става,привремено губи статутарна права,до поновног испуњења тражених услова.

Фудбалски клуб може постати редован члан Савеза ако:
1. је регистрован у складу са законом;
2. статутарни циљеви Клуба одговарају циљевима Савеза;
3. има најмање једног спортског стручњака – тренера који испуњава услове за бављење стручним радом и има лиценцу издату од надлежног органа 
4. потпише приступницу;

5. уз приступницу достави:

· статут усаглашен са Статутом Савеза и Статутом ФСС;
· решење о упису у Регистар (спортских удружења или привредних друштава);
· одлуку о лицу овлашћеном за заступање и представљање Клуба;
· копију оснивачког акта и записника са последње скупштине;

· списак чланова Клуба.

· изјаву да ће се увек придржавати Статута, правилника, директива и одлука савеза, ФСРЗС и ФСС и законске регулативе у области спорта у Републици Србији, важећих правила игре које издају ИФАБ и важећих правила игре за Футсал која издаје Извршни комитет ФИФА, да прихвата надлежност Арбитражни спортског суда (ЦАС) у Лозани, како је прецизирано у статутима ФИФА и УЕФА за  интернационалне спорове, као и Арбитражни суд ФСС, 
6. уплати годишњу чланарину у висини утврђеној одлуком Извршног одбора Савеза.

Члан AUTONUM
Почасни члановису физичка лица која су одлуком Скупштине Савеза примљена у чланство, а која имају заслуге за рад Савеза или чије чланство у Савезу је од интереса за остваривање циљева Савеза.

Члан AUTONUM
Сваки спортиста такмичар или службено лице фудбалског клуба, фудбалски стручњаци и стручњаци у фудбалу,  морају бити исправно регистровани као појединци код Савеза у складу са одговарајућим правилницима о регистрацији и исти морају писменом изјавом прихватити правила ФСГКГ, ФСРЗС и ФСС.
НАЧИН УЧЛАЊИВАЊА

Члан AUTONUM
Захтев за пријем у чланство Савеза подноси се у писаној форми Извршном одбору Савеза уз достављање доказа о испуњењу услова за чланство.

Члан AUTONUM
О пријему у чланство Савеза одлучује Извршни одбор Савеза на првој седници након достављања захтева за пријем у чланство. Одлуку о пријему у чланство Извршни одбор доноси већином од укупног броја чланова.

Члан AUTONUM
Извршни одбор може одбити захтев за пријем у чланство уколико подносилац захтева не испуњава услове за чланство или не достави доказе о испуњавању истих. 

Члан AUTONUM
Одлука о пријему чланова у Савез објављује се у Службеном листу ФСС "Фудбал".
СТРУЧНЕ-СТРУКОВНЕ ОРГАНИЗАЦИЈЕ САВЕЗА

Члан AUTONUM
Савез у складу са статутом и другим општим актима ФСС и ФСРЗС има посебне  стручно –струковне фудбалске организације у које се удружују фудбалски стручњаци и стручњаци у фудбалу ради уређивања стручних питања и остваривања права од заједничког интереса на територији града Крагујевца.

Стручне-струковне фудбалске организације посебно се баве питањима судија, тренера, медицинских стручњака, представника за медије, и других лица која се баве фудбалом.

Стручне-струковне фудбалске организације немају својство правног лица, а послове из своје надлежности врше у име и за рачун Савеза.

Организација и функционисање стручних-струковних фудбалских организација регулишу се њиховим сопственим актима, који морају бити у складу са законодавством Србије, статутима, правилницима и директивама и одлукама које доноси Савез, ФСРЗС и ФСС. 
Стручне – струковне организације фудбалских судија и  фудбалских тренера као огранци Савеза имају права и обавезе редовних чланова у погледу рада и одлучивања у Савезу, у складу са правилима ФСРЗС и ФСС. Учлањивање чланова тих организација врши се на основу посебних услова и поступка прописаних општим акатима којима се уређује њихов рад и организација.
ПРАВА И ОБАВЕЗЕ ЧЛАНОВА

Члан AUTONUM
Члан има право да у складу са Статутом и категоријом чланства:

1. покреће и разматра сва питања везана за остваривање циљеваСавеза;

2. користи стручну и другу помоћ, подршку и услуге Савеза, у мери која не штети интересима других чланова Савеза;

3. остварује увид у рад Савеза и њених органа;

4. учествује у такмичењима и свим другим активностима Савеза;

5. учествује у раду Скупштине Савеза и појединим облицима организовања и рада Сав
6. да непосредно или преко својих представника у органима Савеза  даје предлоге за доношење одлука, даје мишљење на предлог одлука органа Савеза или других чланов

7. уколико је редован члан, бира и да буде биран у органе управљања;

8. добије информације потребне за остваривање чланских права.

Члан је дужан да:

1. својим радом и активностима доприноси остваривању циљева и задатака Савеза;
2. да сарађује са другим члановима Савеза и у односима са њима поштује спортске и етичке принципе;

3. да редовно измирује своје финансијске обавезе према Савезу;

4. да доставља Савезу све информације и податке које су потребни за обављање законом и овим Статутом предвиђених послова и задатака;
5. да поштује све опште акте Савеза, ФСРЗС и ФСС;
6. извршава све пуноважно донете одлуке и закључке органа Савеза и савеза у које је Савез удружен;
7. да чува углед Савеза;

8. да учествује у обезбеђивању средстава за рад Савеза;
9. да без одлагања (а најкасније у року од седам дана од дана усвајања,односно доношења одлуке) обавести Савез о изменама свог статута и избору лица овлашћеног за заступање.

10. да испуњава све обавезе утврђене законом, Статутом и другим општим актима Савеза;
НАЧИН УЧЕСТВОВАЊА У РАДУ И ОДЛУЧИВАЊУ

Члан AUTONUM
Члан учествује у раду Савеза и одлучивању органа Савеза преко својих представника. 

Чланови Савеза за своје представнике могу бирати само она лица која испуњавају услове прописане Статутом за избор у  органе Савеза.
ПРЕСТАНАК ЧЛАНСТВА

Члан AUTONUM
Чланство у Савезу престаје престанком рада, иступањем или искључењем.

Члан AUTONUM
Престанак рада члана Савеза се утврђује на основу одлуке надлежног органа којом је члан брисан из одговарајућег регистра.

Члан AUTONUM
Иступање из Савеза могуће је само на основу одлуке Скупштине члана. Одлука о иступању члана који се такмичи у редовним такмичењима мора бити достављена Извршном одбору Савеза најмање шест месеци пре краја такмичарске године. Одлука о иступању која је достављена благовремено, ступа на снагу истеком такмичарске године, а неблаговремена истеком наредне такмичарске године.
Члан AUTONUM
Искључење члана Савеза могуће је ако:

1. својим активностима штети угледу Савеза;

2. грубо поступа супротно интересима Савеза или одлукама органа Савеза;

3. својим поступцима грубо или поновљено крши Статут Савеза;

4. организује или покуша да организује манифестације и такмичења мимо важећих правила ФСС 
5. не учествује у активностима Савеза;

6. престане да испуњава услове за пријем у чланство.

Сваки члан Савеза може поднети предлог за искључење из чланства Савеза.

Члан AUTONUM
Одлуку о искључењу доноси Извршни одбор Савеза већином од укупног броја чланова и писмено је саопштава члану Савеза.  

Уколико је предлог за искључење захтевао члан Савеза, Извршни одбор је дужан да у року од 30 дана од пријема предлога  подносиоцу достави одлуку о захтеву која мора бити образложена.

Без обзира да ли  је поступак за искључење члана започет на иницијативу Извршног одбора или члана Савеза, пре доношења одлуке о искључењу Извршни одбор је обавезан да остави члану Савеза рок од петнаест дана  да се изјасни о приговорима на његов рад. Одлука о искључењу мора бити образложена. 

Члан AUTONUM
Против одлуке о искључењу или одбијању предлога за искључење, члан Савеза може поднети жалбу на првој наредној седници Скупштине Савеза, у року од месец дана од дана пријема одлуке о искључењу. Одлука Скупштине је коначна.

До доношења коначне одлуке Скупштине Савеза, права члана Савеза који је искључен су суспендована, с тим да има право да усмено образложи своју жалбу на Скупштини Савеза..

Члан AUTONUM
Окончањем чланства гасе се сви захтеви из чланског односа, осим захтева Савеза на измирење заосталих финансијских обавеза Клуба.

Уколико клуб иступи из Савеза нема право на повраћај новчаних и осталих средстава које је унео у Савез, по било ком основу. 
ЕВИДЕНЦИЈЕ ЧЛАНОВА САВЕЗА
Члан AUTONUM
Чланови Савеза воде евиденције својих чланова, одлука органа, спортских објеката, категорисаних спортиста, спортских стручњака и спортских резултата, у складу са законом.

Чланови Савеза су дужни да упишу у Регистар спортских удружења, друштава и савеза све промене које су предмет регистрације, као и у матичне евиденције које води министарство надлежно за послове спорта или организације којима повере тај посао.
3. СТРУЧНИ РАД

Члан AUTONUM
Стручни рад са спортистима у Савезу и код чланова Савеза могу да обављају искључиво лица која имају одговарајуће спортско звање у складу са законом и подзаконским актима (спортски стручњаци и стручњаци у спорту).

Спортски стручњаци у фудбалу, са подручја деловања Савеза, су обавезни да се учлане и региструју у одговарајућу стручно – струковну организацију Савеза у складу са правилима о регистрацији ФСС.
Стручна-струковна фудбалска организација  Савеза стара се о селекцији и обуци стручњака из своје области у складу са циљевима Савеза и ФСС и бира своје представнике у стучно-струковним  организацијама фудбалских савеза у које је Савез удружен.
4. НАГРАДЕ И ПРИЗНАЊА
Члан AUTONUM
За изузетно залагање у остваривању циљева и задатака Савеза, као и за постигнуте спортске резултате, Савез може, одлуком Извршног одбора на предлог члана Савеза, своје чланове похвалити и наградити. Похвале могу бити у виду признања, диплома, плакета и слично. Новчане награде могу се доделити у складу са законским прописима.

ДИСЦИПЛИНСКА ОДГОВОРНОСТ

Члан AUTONUM
Чланови Савеза и лица која су учлањена у чланове Савеза, која намерно или са грубом непажњом  поступе супротно Статуту и другим општим актима Савеза, одлукама органа или овлашћених лица Савеза или ФСС,или повреде углед Савеза или фудбалског спорта, могу бити кажњени изрицањем дисциплинских мера.
5. ДИСЦИПЛИНСКЕ МЕРЕ

Члан AUTONUM
Члановима Савеза и лицима учлањеним у чланове савеза могу се изрећи дисциплинске мереу складу са Дисциплинским правилником ФСС.
III ФУДБАЛСКА ТАКМИЧЕЊА

Члан AUTONUM
Савез је организатор фудбалских такмичења из своје надлежности, суорганизатор или покровитељ фудбалских такмичења, на територији  града Крагујевца.
Клубови и спортисти који учествују на такмичењима у организацији Савеза морају да  испуњавају све услове утврђене законом и правилима Савеза и ФСС, а посебно услове који се односе на општу и посебну здравствену способност спортиста.

Члан AUTONUM
Чланови Савеза могу организовати фудбалска такмичења на подручју деловања само уз сагласност Извршног одбора Савеза. 

Савез утврђује правила и услове за организовање фудбалских спортских такмичења и манифестација на територији града Крагујевца, као и услове за учествовање на истим.

Члан AUTONUM
Организатор такмичења је дужан да осигура његово несметано и безбедноодржавање, и при организовању предузме мере прописане законом, правилимаСавеза и правилима ФСС.

Фудбалско такмичење на територији града Крагујевца може да се организује уколико организатор испуњава услове предвиђене правилима Савеза и ФСС у погледу спортских објеката, односно простора, опреме, стручних и других радника.

Члан AUTONUM
У складу са својим циљевима, Савез активно учествује у планирању и организовању школских фудбалских такмичења, на територији града Крагујевца. 

Савез може помоћи у организовању фудбалских активности организација и грађана који нису чланови Савеза када то доприноси развоју и омасовљењу фудбалског спорта.
IV УПРАВЉАЊЕ САВЕЗОМ
1. ОРГАНИ УПРАВЉАЊА
Члан AUTONUM
Савезом управљају њени чланови преко својих представника у органима Савеза и облицима организовања у Савезу.

Сви органи, чланови органа и тела Савеза бирају се на мандатни период од 4 (четири) године и могу бити поново бирани.

Сви органи, чланови органа и тела органа Савеза којима је престао мандат пре истека периода на који су бирани, мењају се у поступку који важи за њихов избор и то на период до краја мандата органа односно члана органа и тела кога замењују.

Гласање преко пуномоћника у органу или телу Савеза није дозвољено. 
УСЛОВИ ЗА ЧЛАНСТВО У ОРГАНИМА САВЕЗА

Члан AUTONUM
У органе Савеза може да буде биран представник члана Савеза који кумулативно испуњава следеће услове:
1. да је члан ФСГ Крагујевца;

2. да је држављанин Републике Србије;

3. да је пунолетан и пословно способан; 
4. да је активан у фудбалској организацији и да је њен члан; 
5. да није суспендован или искључен из ФСС или једног од његових чланова; 
6. да није осуђен за кривична дела која су законом одређена као сметња за чланство у органима, док трају правне последице осуде.

Извршни одбор може одредити и друге критеријуме за чланство у статутарном органу или телу.
Члан AUTONUM
Органи Савеза су:

1. Скупштина;

2. Извршни одбор;
3. Секретаријат;
4. Председник
5. Заменик председника

6. Потпредседник;
7. Надзорни одбор;
8. Правна тела;
9. Генерални секретар.
У случају када је истекао мандат органа Савеза, а нису изабрани нови органи, раније изабрани органи врше дужност до преузимања дужности од стране новоизабраних органа.
2. СКУПШТИНА

Члан AUTONUM
Скупштина је највиши орган Савеза.
Чланови скупштине су представници редовних чланова Савеза, као и представници заслужних спортских радника-ветерана.
Члан AUTONUM
Чланове Скупштине Савеза бира надлежни орган члана, односно стручно – струковне организације Савеза.
Одлуку о расписивању избора за чланове Скупштине доноси Извршни одбор.
Скупштину чине представници (делегати) чланова ФС Града Крагујевца на основу структуре и броја утврђених овим чланом Статута.

Скупштину савеза чине: представници клубова Супер лиге ,Прве лиге “Србија”, Српске лиге “Запад”, зонских лига, лига малог фудбала, женског фудбал, као и представници стручних струковних организација уколико су формиране сходно чл. 24. Статута, базичног фудбала, као и делегати из редова заслужних спортских радника са територије овог савеза и то:
· Клубови Супер лиге дају по 4 (четири) представника,
· Клубови  Прве лиге “Србија” дају по 3 (три) представника,
· Клубови Српске лиге “Запад” дају по 2 (два) представника,
· Клубови зонске лиге дају по 1 (једног) представника,
· Клубови Прве градске лиге дају укупно 7 (седам) представника,
· Клубови Друге градске лиге дају укупно 5 (пет) представника,
· Клубови Треће градске лиге дају укупно 1 (једног) представника,
· Стручне-струковне организације дају по 3 (три) представника
· Сви клубови малог фудбала дају 1 (једног) представника,
· Сви клубови женског фудбала дају 1 (једног) представника,
· Базични фудбал даје 1 (једног) представника,
· Представници заслужних спортских радника-ветерана дају укупно 4 (четири) представника.
Статус клуба одређује се према лиги у којој се клуб такмичи у време одржавања Скупштине.
Делегате клубова Супер, Прве, српске и зонске лиге одређује Управни (Извршни) одбор тог клуба.
Делегате стручно-струковних организација одређује Извршни одбор тих организација.
Делегате Градских лига одређују представници клубова на конференцијама својих лига.
Делегате футсала, женског фудбала и базичног фудбала одређују надлежне комисије ФСГКГ из тих области.
Делегате испред ветерана и заслужних спортских радника бира Извршни одбор ФСГКГ на предлог председника ФСГКГ.
Извршни одбор ФСГКГ утврђује да ли је избор кандидата за делегате Скупштине извршен у складу са одредбама Статута ФСГКГ и доноси одлуку о верификацији мандата представника у Скупштину ФСГКГ.
Члан AUTONUM
Избором за члана Скупштине ФСГКГ, делегат стиче имунитет од опозива од стране члана који га је предложио за делегата и не може бити замењен,осим у случају укидања имунитета у складу са одредбама овог Статута.
О укидању имунитета делегата Скупштине ФСГКГ одлучује Скупштина ФСГКГ на предлог председника ФСГКГ. У случају укидања имунитета онај члан који је предложио тог делегата предлаже новог до истека мандатног периода.
Мандат делегату престаје смрћу, истеком периода на који је изабран или неопозивом писаном оставком председнику ФСГКГ.
Сваку замену делегата треба да изврши исти извршни орган и то за преостали део мандата.
Замена делегата мора се извршити најкасније 7 дана пре одржавања Скупштине, о чему се писаним путем обавезно обавештава стручна служба ФСГКГ.
Делегати морају доставити уредно потписано овлашћење одговарајућег члана да би били примљени у Скупштину.
РЕДОВНА СКУПШТИНА

Члан AUTONUM
Редовна седница Скупштине сазива се најмање једном годишње.
Редовну Скупштину сазива председник ФСГКГ или Извршни одбор.

Члан AUTONUM
Члановима Скупштине се шаље писани позив за седницу Скупштине, са дневним редом, најмање 8 дана пре одржавања Скупштине. Позив за седницу се шаље препорученим писмом на последњу познату поштанску адресу члана Савеза.
Уз позив за седницу члану Скупштине се доставља дневни ред и пратећи материјал.
Извршни одбор Савеза може одлучити да се позиви за седницу шаљу електронском поштом са материјалима у електронској форми у прилогу, члановима који имају адресу електронске поште (е-маил адресу). Датумом достављања сматра се датум слања електронске поште.

Члан AUTONUM
На Скупштину се поред чланова Скупштине позивају и почасни чланови Савеза, чланови Извршног одбора, председник Надзорног одбора, генерални секретар Савеза, председавајући осталих тела савеза и остали гости које позове Извршни одбор. 
Члан AUTONUM
О раду седнице Скупштине води се записник који потписују председник односно председавајући Скупштине, записничар и оверилац записника које одреди Скупштина. Оверилац записника има право да стави примедбе на нацрт записника у року од 30 дана од дана пријема писменог отправка записника.
Записник обавезно садржи: дан, време и место одржавања Скупштине, присутне чланове Скупштине и њихов укупан број, усвојен дневни ред, резултате гласања и избора, предлоге одлука и донете одлуке са именима предлагача. Записник се усваја на почетку прве наредне седнице Скупштине
Члан AUTONUM
Радом Скупштине руководи председник, а у случају спречености председника, заменик председника Савеза.
Члан AUTONUM
Рад Скупштине Савеза ближе се уређује Пословником о раду.
ВАНРЕДНА СКУПШТИНА

Члан AUTONUM
Извршни одбор или председник могу сазвати ванредну Скупштину у било које време.

Извршни одбор мора сазвати ванредну Скупштину уколико најмање 1/3 делегата Скупштине то затражи у писаној форми.

Захтев мора имати образложене разлоге, у њему ће се навести тачке дневног реда и уз њега доставити одговарајућа документација.

Ванредну Скупштину мора сазвати Извршни одбор или председник у року од 30 дана од дана пријема захтева.
Када ванредну Скупштину сазива Извршни одбор или председник, они састављају дневни ред. Када је траже делегати ФС Града Крагујевца, дневни ред мора да садржи тачке које су они затражили. Извршни одбор може допунити дневни ред.

Дневни ред и сва остала релевантна документа морају бити послата делегатима Скупштине ФС Града Крагујевца најмање 8 дана пре ванредне Скупштине.

Дневни ред ванредне Скупштине не може се мењати током седнице.

Одлуке ванредне Скупштине ступају на снагу осам дана након објављивања на огласној табли Савеза.
НАДЛЕЖНОСТИ СКУПШТИНЕ

Члан AUTONUM
Скупштина:
· одређује верификациону комисију, 
· усваја или мења дневни ред;

· усваја записник са претходне Скупштине;
· усваја извештај о активностима председника;

· усваја Статут ФС града Крагујевца и његове измене;

· усваја Пословник Скупштине и његове измене;

· утврђује програм развоја и унапређења фудбалског спорта на територији ФС града Крагујевца;

· бира и разрешава председника и чланове Извршног одбора;

· додељује звање почасног председника и почасних чланова;

· усваја финансијски извештај и финансијски план за наредну годину;

· бира и разрешава чланове Надзорног одбора;

· одлучује о другим питањима из своје надлежности у складу са Статутом;

· одлуку о престанку рада Савеза;

· одлуку о статусним променама;

· одлуку о удруживању Савеза;
ОДЛУЧИВАЊЕ СКУПШТИНЕ

Члан AUTONUM
Скупштина може да одлучује ако је присутно више од половине чланова Скупштине.

Уколико је на седници Скупштине присутно мање од половине чланова Скупштине, заказује се нова седница следећег дана на истом месту, у истом времену и са истим дневним редом. 

Скупштина одлучује већином гласова присутних чланова Скупштине, осим ако је овим Статутом другачије уређено.
Уколико Скупштина одлучује о промени Статута и статусним променама, одлука се доноси већином  гласова од укупног броја чланова Скупштине.
Члан AUTONUM
Уколико при избору председника, генералног секретара и чланова Извршног и Надзорног одбора у првом круга гласања није изабран председник односно потребан број чланова, приступа се другом кругу гласања у коме је изабран онај кандидат који је добио највише гласова. У случају истог броја гласова у другом кругу гласања, обавиће се трећи круг у коме учествују само два кандидата која су добила највише гласова, а изабран је онај који добије просту већину. У случају нерешеног резултата и у трећем кругу гласања заказаће се нова седница Скупштине.
Чланови Скупштине по правилу одлучују јавно дизањем руку или прозивком, осим ако Скупштина већином од присутних чланова  не одлучи да се гласање обави тајно.
ИЗВРШНИ ОДБОР

Члан AUTONUM
Извршни одбор је извршни орган ФСГКГ.
Извршни одбор има 13 чланова и састоји се од:
а) председника,

б) заменика председника

в) потпредседника

г) 10 чланова 

Чланови Извршног одбора имају мандат од 4(четири) године и могу бити поново бирани.
Скупштина бира 6 чланова Извршног одбора на предлог председника ФСГКГ, а 7 чланова Извршног одбора именује и разрешава председник ФСГКГ без сагласности Скупштине ФСГКГ.
На предлог председника Извршни одбор може, између две Скупштине заменити највише 1/3 чланова Извршног одбора које бира Скупштина, с тим што се те измене морају верификовати на следећој седници Скупштине.
Извршни одбор ће на предлог председника изабрати заменика председника и потпредседника на свом првом састанку.
У Извршни одбор могу бити бирана лица која нису чланови Скупштине.

Члан AUTONUM
Чланове Извршног одбора бира Скупштина Савеза из реда истакнутих друштвених и спортских радника, спортских стручњака и спортиста, на предлог председника тако да састав Извршног одбора обезбеђује заступљеност свих области фудбалског спорта на територијиграда Крагујевца и одговара структури чланства у Савезу.

Члан AUTONUM
Председник, заменик председника Извршног одбора су уједно по функцији и председник и заменик председника Скупштине Савеза.

Члан AUTONUM
Мандат члана Извршног одбора Савеза престаје пре времена на које је изабран:

1. ако поднесе оставку;

2. ако га опозове Скупштина због непридржавања одредби Статута и других општих аката Савеза или због неактивности, односно неуредног присуствовања седницама Извршног одбора
3. услед престанка рада члана Савеза који га је предложио.
НАДЛЕЖНОСТИ ИЗВРШНОГ ОДБОРА

Члан AUTONUM
Извршни одбор:
1. припрема и сазива Скупштину Савеза;

2. утврђује предлог Статута и других општих аката које доноси Скупштина Савеза;

3. води текуће послове Савеза;

4. предлаже Скупштини план рад и развоја Савеза;
5. предлаже финансијски план и  подноси финансијски извештај Скупштини на усвајање;
6. доноси акта Савеза чије доношење није у надлежности Скупштине, 
7. извршава одлуке и закључке Скупштине Савеза;

8. одлучује о пријему и  искључивању из чланства Савеза;
9. именује представнике Савеза у другим организацијама;

10. утврђује систем, календар, пропозиције и место одржавања фудбалских такмичења и надгледа њихово одвијање на територији града Крагујевца;
11. обезбеђује услове и организује фудбалска такмичења за све категорије и брине се о регуларности тих такмичења
12. додељује награде и признања Савеза;
13. обезбеђује средства за рад Савеза;

14. одлучује о висини уписнина, чланарина, такси  и осталих накнада, у складу са законом;
15. усваја листе фудбалских судија, делегата и посматрача суђења из своје надлежности, као и осталих службених лица; 
16. поставља и разрешава председника, потпредседника и чланове свих сталних и ад хок комисија,

17. разматра годишњи извештај сталних и ад хок комисија као и извештаје правних тела,

18. обавља све активности везане за остваривање функције градског савеза у складу са законом;

19. одређује облик и садржај јавних ознака ФС Града Крагујевца,

20. разматра и усваја захтеве које подносе чланови ФС Града Крагујевца,
21. усваја кодекс понашања чланова Савеза

22. одлучује о финансијским давањима члановима Савеза,
23. верификује мандате представника у Скупштину ФСГКГ,
24. бира и разрешава заменика председника и потпредседника ФСГКГ,
25. бира и разрешава генералног секретара,
26. именује лица овлашћена за заступање Савез
НАЧИН РАДА И НАЧИН ОДЛУЧИВАЊА ИЗВРШНОГ ОДБОРА

Члан AUTONUM
Извршни одбор Савеза ради и одлучује на седницама које се одржавају по потреби.
Седнице Извршног одбор сазива председник, а у случају његове спречености заменик председника. 

Извршни одбор се обавезно сазива на образложени захтев најмање1/3 чланова Извршног одбора у року од 15 дана.
                                                                      Члан AUTONUM
Извршни одбор може да одлучује ако је присутно више од половине укупног броја чланова. У случају да Извршни одбор нема кворум потребан за одлучивање, Председник, односно заменик председника ће у хитним случајевима, сазвати најкасније у року од три дана нову седницу са истим дневним редом. 
Извршни одбор одлучује простом већином гласова присутних чланова. У случају нерешеног исхода гласања пресудићеглас председника.
Седнице Извршног одбора нису јавне. Извршни одбор може позвати заинтересовану страну да присуствује седници. Заинтересована страна неће имати право гласа и може изразити своје мишљење само уз дозволу Извршног одбора.

Члан AUTONUM
Рад  Извршног одбора ближе се регулише пословником о раду.

3. СЕКРЕТАРИЈАТ

Члан AUTONUM
У циљу ефикаснијег спровођења одлука Скyпштине и Извршног одбора Савеза, благовременог извршавања циљева и задатака Савеза у периоду између две седнице Извршног одбора и координације рада органа савеза и именованих лица са посебним овлашћењима, у Савезу се формира Секретаријат. 

Секретаријат се састоји од: председника Савеза, заменика председника и потпредседника Савеза. Секретаријат одржава седнице по потреби и прати извршавање утврђених задатака и договорених послова и доноси одговарајуће оперативне одлуке.  Одлуке које Секретаријат донесе верификују се на првој следећој седници Извршног одбора Савеза. 
ПРЕДСЕДНИК САВЕЗА
Члан AUTONUM
Председник Савеза се бира из редова чланова Скупштине Савеза.

Председник Савеза је уједно и председник Скупштине и председник Извршног одбора Савеза.
Председника Савеза бира Скупштина, на предлог најмање 5 (пет) чланова Скупштине, на период од четири године, уз могућност поновног избора, из реда истакнутих спортских радника, спортиста и спортских стручњака.

Председник Савеза за свој рад одговара Скупштини Савеза. Председнику Савеза престаје функција пре истека мандата оставком или разрешењем.
Члан AUTONUM
Председник Савеза:

1. представља Савез;

2. руководи савезом и усклађује активности органа Савеза на остваривању статутарних циљева;

3. сазива и председава седницама Скупштине и Извршног одбора Савеза;
4. предлаже Извршном одбору избор заменика председника и потпредседника;
5. именује и разрешава 7 чланова Извршног одбора; 
6. организује, усмерава и врши координацију цападње са надлежним органима и другим организацијама; 

7. остварује сарадњу са ФСС, ФСРЗС, и другим спортским организацијама и савезима; 

8. предлаже Извршном одбору именовање генералног секретара Савеза; 

9. има друга права и обавезе утврђене овим Статутом и другим општим актима Савеза.
6. ЗАМЕНИК ПРЕДСЕДНИКА

Члан 70.
Заменика председника ФСГКГ бира Извршни одбор на предлог председника, а из редова чланова Скупштине.

Заменик председника замењује председника у његовом одсуству у свим пословима из надлежности председника.
7. ПОТПРЕДСЕДНИК ИЗВРШНОГ ОДБОРА
Члан 71.
Потпредседника Извршног одбора ФСГКГ бира Извршни одбор на предлог председника, а из редова чланова Извршног одбора.
У случају истовремене спречености и председника и заменика председника да обављају своје функције, њих замењује у свим правима и обавезама потпредседник .
1. ГЕНЕРАЛНИ СЕКРЕТАР

Члан 72.
Генерални секретар Савеза:

1. представља Савез;

2. одговара за законитост рада Савеза;

3. води администрацију Савеза;

4. руководи Стручном службом Савеза;

5. организује и контролише обављање стручних послова у Савезу и предузима мере за унапређење тих послова;

6. стара се о припремама седница органа Савеза и о извршавању одлука и других аката тих органа;

7. финансијски је налогодавац за реализацију финансијског планаСавеза;

8. одобрава службена путовања у земљи;

9. учествује у раду органа Савеза без права гласа;

10. предлаже Правилник о унутрашњој организацији и систематизацијирадних места у Савезу и Правилник о раду у Савезу.
Члан 73.
Генералног секретара именује Извршни одбор на предлог председника Савеза.
Генерални секретар именује се из редова истакнутих спортских стручњака и спортиста, који имају високу стручну спрему, најмање три године одговарајућег радног искуства, доказане стручне и организационе способности, добро познавање стања у фудбалском спорту у Републици. 

Генерални секретар за време трајања мандата не може бити члан ни једног органа или тела Савеза или чланова Савеза. 

Генерални секретар за свој рад одговара Извршном одбору и председнику Савеза.
8. ПРАВНА ТЕЛА

Члан 74.
Правна тела ФС Града Крагујевца се састоје од судских тела. 

Судска тела ФС Града Крагујевца су:

а) дисциплински инспектор,

б) дисциплинска комисија,

в) комисија за жалбе.

Члан 75.
Чланове правних тела бира Извршни одбор на мандатни период од 4(четири) године. Они се могу поново бирати.
Члан 76.
Дисциплинске мере против чланова и клубова

Против чланова, клубова или других правних лица могу се спровести следеће дисциплинске мере:

а) опомена,
в) казна,

г) поништење резултата утакмице,
д) одлука да се утакмица поново одигра,

ђ) одузимање бодова,

е) регистровање утакмице због изостанка,

ж) одузимање награде,

з) забрана трансфера,

и) одигравање утакмица без присуства публике,

ј) одлука о суспензији терена (стадиона),

к) одлука да се утакмица игра на другом стадиону,

л) дисквалификација из текућег такмичења и/или искључење из будућих такмичења и

љ) друге мере утврђене Дисциплинским правилником ФСС.
Члан 77.
Дисциплински инспектор

Дисциплински инспектор ће представљати ФС Града Крагујевца у дисциплинским   поступцима.
Дисциплински инспектор испитује повреде Статута, правилника и одлука органа Савеза.Он може спроводити и истражне радње и покретати дисциплинске поступке.
Он може да се жали на одлуке које доноси Дисциплинска комисија.

Даље се примењује Дисциплински правилник ФСС.

Члан 78.
Дисциплинска комисија

Дисциплинска комисија састоји се од 3(три) члана.

Даље се примењује Дисциплински правилник ФСС.

Члан 79.
Комисија за жалбе

Комисија за жалбе састоји се од 3(три) члана.

Комисија за жалбе одлучује по жалбама поднетим против одлука првостепених органа.

Одлуке Комисије за жалбе су предмет у поступку пред Комисијом за правна питања и Извршног одбора ФСРЗС.

Даље се примењује дисциплински и такмичарски правилник.

Члан 80.
Сталне комисије
Чланове комисија поставља Извршни одбор на мандатни период од 4(четири) године.

Извршни одбор дефинише састав, циљеве, права и дужности и овлашћења за доношење одлука као и унутрашње поступке у свакој комисији кроз посебне критеријуме.

Одлукама Извршног одбора могу се формирати и други колективни и инокосни органи, а Извршни одбор може донети одлуку да послове и задатке појединих колективних органа обављају инокосни органи (комесар за такмичење, комесар за суђење, дисциплински судија, комесар за истраге, комесар за безбедност, директори лига, руководилац купа и баража, координатор такмичења градских лига и др.)

Члан 81.
Сталне комисије ФС Града Крагујевца су:

-Комисија за регистрацију играча и клубова

-Комисија за делегирање судија и посматрача градских лига
-Комисија за преглед и пријем терена-игралишта
-Комисија за нормативна акта
-Комисија за футсал

-Комисија за женски фудбал

-Комисија за базични фудбал

-Здравствена комисија
Члан 82.
Ад хок комисије

Извршни одбор може формирати ад хок комисије за посебне дужности и на одређени рок.

Извршни одбор поставља председника и чланове, утврђује критеријуме, дефинише циљеве, права и дужности као и рокове за коначни извештај.

2. НАДЗОРНИ ОДБОР

Члан 83.
Надзорни одбор је надзорни орган Савеза који врши контролу спровођења Статута и других општих аката Савеза, контролу финансијског пословања Савеза и годишњег завршног рачуна, материјално-финансијског пословања Савеза и његове стручне службе и надзор над законитошћу рада органа управљања Савеза.

Члан 84.
Надзорни одбор Савеза има 3 (три) члана које бира Скупштина Савеза из редова експерата за поједине области, на предлог председника. 
Члан Надзорног одбора не може бити члан Скупштине, Извршног одбора и осталих органа и тела Савеза.
Члан 85.
Надзорни одбор подноси Скупштини Савеза извештај о питањима из свог делокруга најмање једанпут годишње приликом усвајања извештаја о раду и завршног рачуна Савеза.

Председник може тражити да Надзорни одбор између два заседања Скупштине поднесе Извршном одбору извештај о питањима из свог делокруга рада.
3. СТРУЧНА СЛУЖБА САВЕЗА
Члан 86.
За о6ављање стручних, административних и помоћних послова Савез може имати Стручну службу. 
Члан 87.
Стручна служба Савеза обавља нарочито: послове на спровођењу Статута, одлука, эакључака и других аката органа Савеза и облика организовања рада у савезу; припрема анализе, извештаје и информације, нацрте општиx и других аката Савеза; организује активности и извршава послове из делатности Савеза и обавља друге послове по налогу Извршног одбора,Секретаријата и генералног секретара. 

Организација и рад Стручне службе Савеза уређује се Правилником о организацији савеза и Правилником о систематизацији радних места у Савезу.
Пословима стручне службе Савеза руководи генерални секретар.
                                                                Члан 88.
Лица ангажована у Стручној службе Савеза, у складу са пословима које обављају, имају право на одговарајућу накнаду, односно зараду и другапримања у складу са Законом, ако су у радном односу.
8. ИМОВИНА И СРЕДСТВА

1. СТИЦАЊЕ СРЕДСТАВА

Члан 89.
Савез стиче средства за постизање својих циљева из:

1. уписнине;

2. чланарине;

3. котизације за учешће у такмичењима;

4. такси за регистрацију;

5. судијских такси;
6. такси за лиценцирање тренера;
7. прихода од улазница:
8. прихода од маркетинга;
9. казни које су изречене члановима у дисциплинским поступцима
10. прихода од сопствених активности и делатности;

11. дотација од савеза у који је удружен;
12. спонзорства;

13. донација и поклона;
14. камате на улоге, дивиденде и закупнине;

15. субвенција из јавних прихода;
16. других извора, у складу са законом.

Одлуку о висини појединих средстава из става 1. овог члана доноси Извршни одбор Савеза. 

Члан 90.
Висину  чланарине утврђује Извршни одбор у складу са законом.
Почасни чланови не плаћају чланарину.
2. РАСПОЛАГАЊЕ СРЕДСТВИМА

Члан 91.
Сви објекти и  средства којима располаже и која стекне Савез својина су Савеза и представљају њену имовину. 

Имовина Савеза се може користити искључиво за остваривање Статутом одређених циљева.
Председник и Генерални секретар Савеза су финансијски налогодавци за располагање средствима Савеза у оквиру статутарних овлашћења.
Члан 92.
Коришћење средстава Савеза врши се на основу годишњег финансијског плана.

Средства које Савез стекне из јавних извора прихода (буџета) свих нивоа власти користе се у складу са законом и усвојеним финсијским планом и програмима којима је Савез конкурисао за финансирање из јавних извора прихода.

Члан 93.
Приходи Савеза користе се искључиво за остваривање статутарних циљева.

Имовина савеза се не може делити члановима Савеза. 
Одредбе става 2.  овог члана не односе се на давање члановима пригодних награда,накнада оправданих трошкова насталих остваривањем статутарних циљева Савеза (путни трошкови, дневнице, трошкови преноћишта и сл.), испуњавање обавеза према члановима уговорених у складу са законом и Статутом и исплату зарада и осталих обавеза према запосленима.
9. ОПШТА АКТА
Члан 94.
Сваки члан ФС Града Крагујевца има право да захтева измене Статута као и Извршни одбор ФС Града Крагујевца.
Иницијативе за доношење Статута, односно за његове измене и допуне разматра Извршни одбор Савеза у року од 30 дана од дана подношења иницијативе. Уколико прихвати иницијативу, Извршни одбор утврђује Нацрт Статута, односно Нацрт измена и допуна Статута и организује јавну расправу међу члановима Савеза. Јавна расправа траје 15 дана од дана достављања материјала за расправу.
Члан 95.
Општи акти Савеза ступају на снагу осмог дана од дана објављивања, осим ако је одлуком о њиховом доношењу одређен други рок њиховог ступања на снагу. Одлуком о доношењу општег акта савеза одређује се начин његовог објављивања. 
Члан 96.
Општи акти члана Савеза морају бити у сагласности са општим актима Савеза. 
У случају несагласности одредбе општег акта члана Савеза са одредбом општег акта Савеза, непосредно се примењује одредба општег акта Савеза.
10. РЕШАВАЊЕ СПОРОВА

Члан 97.
Спорове између Савеза и чланова Савеза и између чланова Савеза решаваће се мирним путем пред надлежним органима Савеза и  савеза у које је Савез удружен.
У складу са Статутом и правилима ФСРЗС и ФСС, уколико спор није могуће решити мирним путем, одређује се надлежност Арбитражног суда ФСС за националне спорове, осим за спорове који спадају у искључиву судску надлежност.

Сва лица у надлежности Савеза обавезна су да се уздрже од покретања и вођења судског спора у питањима која су у надлежности Арбитражног суда ФСС за националне спорове.
Чланови Савеза су дужни да у свој статут унесу одредбу о искључивој надлежности Арбитражног суда ФСС.

Одлуке арбитража су обавезујуће за све чланове Савеза.
11. ПРИВРЕМЕНЕ МЕРЕ
Члан 98.
Полазећи од положаја Савеза у јединственом систему фудбалског спорта у Републици Србији и обавезе из чланства у ФСС, у Савезу се могу увести привремене мере из разлога и у поступку утврђеним  статутом ФСРЗС и ФСС. 
Органи Савеза судужни  да поштују препоруке и рокове Извршног одбора  ФСРЗС и ФСС у поступку по повреди Статута ФСГКГ, ФСРЗС и ФСС, под претњом разрешења органа и-или њихових чланова.
Поступак избора органа Савеза по привременим мерама ФСРЗС и ФСС врше се у складу са овим Статутом.
1. МЕРЕ ЗА ПРИМЕНУ СТАТУТА САВЕЗА
Члан 99.
За грубе повреде Статута Извршни  одбор може покренути  поступак за примену мера за остваривање Статута према стручно – струковној организацији Савеза.
Извршни одбордоноси следеће мере за примену Статута Савеза: суспендовање органа стручно - струковне организације Савеза, именује привремени органа руковођења стручно - струковне организације Савеза у одређеном времену, расписивањем избора за органе  стручно - струковне организације Савеза.
Пре доношења мера Извршни одбор упућује писмено упозорење стручно - струковној организација Савезаса тачним роковима за исправљање недостатака који су довели до повреде Статута,уколико је то могуће и ако не утуче на несметан рад стручно – струковне организације Савеза
12. СТАТУСНЕ ПРОМЕНЕ САВЕЗА
Члан 100.
Статусним  променама Савеза сматрају се: удруживање, припајање, спајање, подела и одвајање. 
О удруживању или престанку чланства у другим савезима и организацијама и статусним променама Савеза одлучује Скупштина Савеза већином од укупног броја чланова Скупштине.

Статусне промене Савеза се врше у складу са законом.
13. ПРЕЛАЗНЕ И ЗАВРШНЕ ОДРЕДБЕ

Члан AUTONUM
Чланови овог Савеза усагласиће своје Статуте са овим Статутом.

Ступањем на снагу овог Статута престаје да важи Статут Савеза који је усвојила Скупштина Савеза на седници одржаној 07.03.2016. године.
Члан AUTONUM
За све што није предвиђено овим Статутом примењиваће се одредбе Статута ФСРЗС, ФСС и Закона о спорту.
Члан AUTONUM
Овај Статут ступа на снагу осмог дана од дана објављивања на огласној табли Савеза.

